CELEX: 62007CA0025
Language: fi
Date: 2008-07-10 00:00:00
Title: Asia C-25/07: Yhteisöjen tuomioistuimen tuomio (ensimmäinen jaosto) 10.7.2008 (Wojewódzki Sąd Administracyjny we Wrocławiun (Puolan tasavalta) esittämä ennakkoratkaisupyyntö) — Alicja Sosnowska v. Dyrektor Izby Skarbowej we Wrocławiu Ośrodek Zamiejscowy w Wałbrzychu (Arvonlisävero — Direktiivit 67/227/ETY ja 77/388/ETY — Kansallinen lainsäädäntö, jossa säädetään arvonlisäveron vähentämättä jääneen osan palauttamista koskevista säännöistä — Verotuksen neutraalisuuden periaate ja suhteellisuusperiaate — Poikkeavat erityistoimenpiteet)

11.10.2008   
            
            
               FI
            
            
               Euroopan unionin virallinen lehti
            
            
               C 260/3
            
         Yhteisöjen tuomioistuimen tuomio (ensimmäinen jaosto) 10.7.2008 (Wojewódzki Sąd Administracyjny we Wrocławiun (Puolan tasavalta) esittämä ennakkoratkaisupyyntö) — Alicja Sosnowska v. Dyrektor Izby Skarbowej we Wrocławiu Ośrodek Zamiejscowy w Wałbrzychu
   (Asia C-25/07) (1)
   
   (Arvonlisävero - Direktiivit 67/227/ETY ja 77/388/ETY - Kansallinen lainsäädäntö, jossa säädetään arvonlisäveron vähentämättä jääneen osan palauttamista koskevista säännöistä - Verotuksen neutraalisuuden periaate ja suhteellisuusperiaate - Poikkeavat erityistoimenpiteet)
   (2008/C 260/04)
   Oikeudenkäyntikieli: puola
   Ennakkoratkaisua pyytänyt tuomioistuin
   Wojewódzki Sąd Administracyjny we Wrocławiu
   Pääasian asianosaiset
   
      Kantaja: Alicja Sosnowska
   
      Vastaaja: Dyrektor Izby Skarbowej we Wrocławiu Ośrodek Zamiejscowy w Wałbrzychu
   Oikeudenkäynnin kohde
   Ennakkoratkaisupyyntö — Wojewódzki Sąd Administracyjny we Wrocławiu — EY 5 artiklan 3 kohdan, jäsenvaltioiden liikevaihtoverolainsäädännön yhdenmukaistamisesta 11.4.1967 annetun neuvoston direktiivin 67/227/ETY (EYVL 71, s. 1301) 2 artiklan ja jäsenvaltioiden liikevaihtoverolainsäädännön yhdenmukaistamisesta — yhteinen arvonlisä verojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 18 artiklan 4 kohdan ja 27 artiklan 1 kohdan tulkinta — Kansallinen liikevaihtoverolainsäädäntö, jonka mukaan liikaa maksetun veron palauttamiseen sovelletaan määräaikaa koskevia epäedullisempia yksityiskohtaisia sääntöjä sellaisten verovelvollisten osalta, jotka aloittavat verotettavien liiketoimien toteuttamisen ja jotka on rekisteröity yhteisömyyntejä toteuttavina verovelvollisina — Verotuksen neutraalisuus- ja suhteellisuusperiaatteet
   Tuomiolauselma
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 12.12.2005 annetulla neuvoston direktiivillä 2005/92/EY, 18 artiklan 4 kohta ja suhteellisuusperiaate ovat esteenä pääasiassa kyseessä olevan kaltaiselle kansalliselle lainsäädännölle, jossa säädetään veropetoksien ja veron kiertämisen estämiseksi tarpeellisen valvonnan mahdollistamista varten, että määräaikaa, joka kansallisella veroviranomaisella on vähentämättä jääneen arvonlisäveron palauttamiseen tietyille verovelvollisille, pidennetään 60 päivästä 180 päivään siitä päivästä alkaen, kun verovelvollinen on jättänyt arvonlisäveroilmoituksen, paitsi, jos kyseiset verovelvolliset toimittavat 250 000 PLN:n suuruisen vakuuden.
            
         
               2)
            
            
               Pääasiassa kyseessä olevan kaltaiset säännöt eivät ole kuudennen arvonlisäverodirektiivin 77/388, sellaisena kuin se on muutettuna direktiivillä 2005/92, 27 artiklan 1 kohdassa tarkoitettuja ”poikkeavia erityistoimenpiteitä” tietyntyyppisten veropetosten ja veron kiertämisen estämiseksi.
            
         
      (1)  EUVL C 69, 24.3.2008.